P O N U D I T E L J I

Domovi zdravlja

Ustanove za zdravstvenu skrb

Ustanove za zdravstvenu njegu

Privatne prakse

Poštovani,

obavještavamo Vas da je Hrvatski zavod za zdravstveno osiguranje (u daljnjem tekstu: Zavod) dana 06. lipnja 2025. godine raspisao **Natječaj za sklapanje ugovora o provođenju zdravstvene njege u kući za potrebe popune Mreže javne zdravstvene službe** (u daljnjem tekstu: Natječaj).

**UPUTE ZA POPUNJAVANJE PONUDBENE DOKUMENTACIJE**

**Valjanom ponudom na Natječaj smatrat će se ponuda koja je dostavljena Zavodu u papirnatom obliku zajedno sa svim propisanim prilozima, a koje možete preuzeti s web stranice Zavoda.**

**Ujedno, svi ponuditelji obvezni su do kraja ovog natječaja popuniti ponudu i putem web aplikacije dostupne na poveznici (**[**https://ezdravstveno.hzzo.hr/PoslovniPortal/**](https://ezdravstveno.hzzo.hr/PoslovniPortal/)**)**.

Web aplikaciji se pristupa putem pametne kartice Zavoda, e-osobne iskaznice Republike Hrvatske ili poslovnog certifikata Fine, AKD-a i Certiliae uz prethodnu dodjelu ovlaštenja od strane informatičke službe Zavoda za svakog pojedinog ovlaštenog radnika.

Zdravstvena ustanova/privatna praksa koja do sada nije imala pristup ePonudi obvezna je popuniti zahtjev za pristup web aplikaciji koji se podnosi putem tiskanice „Pristupni list“ koja je sastavni dio ovoga Natječaja.

Ispunjenu tiskanicu „Pristupni list“ potrebno je ovjeriti potpisom i pečatom zdravstvene ustanove/privatne prakse te uputiti Zavodu na mail adresu [ugovaranje.eponude@hzzo.hr](mailto:ugovaranje.eponude@hzzo.hr)

**Upute za popunjavanje ePonude sastavni su dio ovog Natječaja, a nalaze se na web stranici Zavoda pod nazivom „Korisničke upute ePonuda.pdf“.**

**NAPOMENA:** Natječaj u web aplikaciji vidljiv je samo za područja gdje je Mreža javne zdravstvene službe (u daljnjem tekstu: Mreža) nepopunjena te ustanove/privatne prakse koje žele dostaviti ponudu u skladu s Natječajem izvan područja na kojem imaju sjedište ili podružnicu, moraju u web aplikaciji kreirati posebno radilište za područje rada za koje želi dostaviti ponudu, a gdje je Mreža nepopunjena.

Nakon ispravno dodanog radilišta, „Natječaj“ će biti vidljiv u web aplikaciji  pod rubrikom „Javni natječaji i javni pozivi“. Način na koji je potrebno dodati radilište detaljno je objašnjen u **„Korisničkim uputama ePonuda.pdf“**.

**Razmatrat će se samo ponude zaprimljene do dana naznačenog u Natječaju uz ispravno popunjenu ponudbenu dokumentaciju u papirnatom obliku i u web aplikaciji.**

Ponudbena dokumentacija za ugovaranje zdravstvene zaštite sastoji se od:

**PODLOGA ZA DJELATNOST ZDRAVSTVENE NJEGE U KUĆI**

Ponudu mogu podnijeti zdravstvene ustanove (domovi zdravlja, ustanove za zdravstvenu skrb i ustanove za zdravstvenu njegu) te privatne prakse.

Podlogu pod III. možete naći ovdje.

Djelatnost zdravstvene njege u kući :

1. zdravstvena ustanova/privatna praksa Njega\_25\_ustanova\_pp.doc
2. zdravstvena ustanova - podružnica Njega\_25\_podruznica.doc

* ponudu na podlozi za podružnicu može podnijeti ustanova za zdravstvenu skrb ili ustanova za zdravstvenu njegu ukoliko ima registriranu podružnicu na području županije za koju podnosi ponudu.

Ponuda za provođenje primarne zdravstvene zaštite, uz tražene priloge podnosi se nadležnim područnim uredima prema području za koje podnose ponudu.